Tolong jelaskan mengenai Pesanan terakhir Khadijah dari Khadijah binti Khuwailid dalam bahasa melayu

Pernah juga kisah lain , sewaktu Rasulullah telah diangkat menjadi Rasul ketika itu semua penduduk Mekah membenci Baginda hanya Khadijah lah yang sentiasa menemani disamping dan mempercayakan Rasulullah . Ketika itu Rasulullah pulang ke rumah setelah selesai dakwah Khadijah pula sedang menyusukan Fatimah yang masih bayi ketika itu . Khadijah ingin bangun menyambut Rasulullah namun Rasulullah berkata “Khadijah, duduk saja ditempatmu” Lalu Rasulullah mendekati Khadijah dan mengambil Fatimah dari Khadijah dan meletakkan Fatimah ke tempat tidur .

Kemudian , Rasulullah membaringkan kepala Baginda di atas peha Khadijah setelah penat berdakwah dicaci dan dihina . Beberapa saat kemudian Rasulullah tertidur di peha Khadijah ketika itulah Khadijah membelai rambut Rasulullah dengan penuh kasih sayang sambil menangis . Air mata Khadijah tumpah atas pipi Rasulullah membuatkan Rasulullah terjaga dari lena , Rasulullah memandang Khadijah sedang menangis “Khadijah, mengapa engkau menangis? Adakah engkau menyesal bersuamikan aku , Muhammad?” tanya Rasulullah lembut pada Khadijah “Dahulu engkau terkenal oleh penduduk Mekah engkau bangsawan , engkau berharta kini tidak lagi , adakah engkau menyesal bersuamikan aku , Muhammad?” Rasulullah mengalihkan pandangan dari Khadijah yang sedang menangis . Khadijah menjawab “ya Rasulullah , bukan itu yang aku tangiskan tetapi aku menangis oleh kerana perjuanganmu dalam dakwah ini ya Rasulullah , dulu aku seorang kaya tetapi kini tidak lagi , nanti setelah aku mati jika engkau ingin berdakwah tetapi engkau perlu melalui sungai dan engkau tidak mempunyai jambatan untuk melaluinya , galilah kuburku ambil tulang-belulang ku jadikan jambatan agar engkau dapat melalui sungai itu . Ingatkan mereka tentang Islam perkenalkan mereka tentang Islam ya Rasululllah” setelah Khadijah meninggal , Rasulullah amat sedih mengenangkan Khadijah selama 14 tahun Khadijah meninggal Rasulullah tidak pernah melupakannya walaupun ketika itu Baginda bersama dengan isteri lain .

Hembusan nafas terakhir di atas pangkuan Rasulullah

Ketika ajal Khadijah telah sampai , Khadijah berbaring di atas peha Rasulullah sebelum nafas terakhir Khadijah sempat berkata “ya Rasululllah , maafkan aku jika masih ada lagi yang tidak dapat aku tunaikan perintahmu selama aku menjadi isterimu” Rasulullah membalas “jauh dari itu ya Khadijah, engkau telah mendukung dakwah Islam sepenuhnya” Khadijah memandang Fatimah yang kecil di sebelahnya “wahai Fatimah, tidak lama lagi aku akan mati yang kutakutkan ialah azab kubur tolong mintakan pada ayahmu untuk memberikan serbannya jadikan kain kafan buatku nanti” lalu tak lama kemudian Khadijah menghembuskan nafas terakhir di pangkuan suami tercinta . Rasulullah memeluk jasad Khadijah yang berada dipangkuan Baginda sambil menangis menitik air mata lalu Rasulullah berkata kepada jasad Khadijah yang sudah tidak lagi bernyawa “wahai Khadijah isteriku sayang, demi Allah aku tidak akan pernah mendapatkan isteri sepertimu pengabdian engkau kepada Islam dan diriku sungguh luar biasa namun mengapa yang engkau minta padaku hanyalah selembar kain serban?”